लुधियाना नगर निगम चुनाव के नतीजे आ चुके हैं। इस चुनाव में कांग्रेस ने शानदार प्रदर्शन करते हुए बीजेपी और अकाली दल को पछाड़ा है। कांग्रेस ने 95 वार्ड्स में से 62 वार्ड्स में कब्जा किया है। वहीं अकाली और बीजेपी के हिस्से में 21 वार्ड्स आए हैं। इसमें से 11 वार्ड्स में अकाली के उम्मीदवारों ने जीत दर्ज की है तो वहीं 10 में बीजेपी के उम्मीदवार जीत हासिल करने में कामयाब रहे। नगर निगम चुनाव में सबसे ज्यादा खराब हालत आम आदमी पार्टी की रही। आप के हिस्से महज 1 वार्ड ही आया है।